Holtvislas
Holtvislas (angl. Haltwhistle) – miestas ir parapija Nortumberlande, Anglijoje, 16 km į rytus nuo Bramptono. 2021 m. gyventojų surašymo duomenimis, jame gyveno 3645 gyventojai. Holtvislui būdingi iš akmenų sumūryti namai. Kartu su Dansop Bridžu Lankašyre, esančiu už 114 km į pietus, tai viena iš dviejų Didžiojoje Britanijoje esančių gyvenviečių, pretenduojančių į tikslų geografinį salos centrą. Šis miestas yra arčiausiai Adriano sienos ir Nortumberlando nacionalinio parko – abu šie objektai nuo miesto nutolę apie tris kilometrus.